Dechens- a Kaplounshaus Gréiwemaacher

D'Dechens- ("Paschtoueschhaus") an d'Kaplounshaus sinn zwee klasséiert Gebaier zu Gréiwemaacher an der Lëtzebuerger Strooss.

D'Dechenshaus ass 1708 gebaut ginn.Quell, wou net anescht uginn: Gréiwemaacher: "Touristesches mat engem Schotz Geschicht." op grevenmacher.lu. Et ass en herrschaftlecht Patrizierhaus, bei deem och Lännereie louchen. Vu 1777 bis zum Enn vum 18. Joerhonnert huet et deem leschten Landriichter vu Gréiwemaacher, dem François de Baxeras, gehéiert, dee ganz onbeléift war. 1892 ass d'Haus vun der Maacher Kierchefabrik opkaaft ginn, fir do d'Dechenshaus dran z'installéieren.

D'Kaplounshaus, dat un d'Dechenshaus ugebaut ass, gouf vun 2001 un an e moderne Par(verbands)zentrum ëmgebaut, dee Mëtt 2004 ageweit gouf.

Den 21. Juni 2017 goufen déi zwee Gebaier, zesumme mat engem Gaart, als national Monumenter klasséiert.

Kuckt och
 Lëscht vun den nationale Monumenter an der Gemeng Gréiwemaacher

Kategorie:Gebaier an der Gemeng Gréiwemaacher
Kategorie:Bauwierker 1708
Greiwemaacher